Paotr Treoure

Paotr Treoure a oa anv-pluenn Augustin Konk, beleg a Vro-Leon, brudet ivez evel An aotrou Konk.

Anv-pluenn
Dindan meur a stumm e kaver e anv-pluenn : Paotr TreoureKroaz Breiz, niv. 20, 1949 (taolenn p. 1, fin ar pennad p. 9)., Paotr-TréouréBarzaz ha Soniou evit ar vugale., Potr TreoureMojennou ha soniou. Ha Paotr Treoure er rakskrid, koulskdoude, diwar pluenn Frañsez Falc'hun.… Hervez katalog Levraoueg broadel Bro-C'hall ez eo Paotr Treoure ar stumm etrebroadelPajenn Paotr Treoure..

E vuhez
D'ar 16 a viz Here 1874 e voe ganet Augustin Konk e Treoure, e parrez Plougin. 
E skolaj Lesneven e reas e studi kent bezañ beleget e 1898. Kure e voe e Kastell-Paol, person e Lokenole goude-se ; e 1930 e voe person e Plouneour-Traezh, ma chomas betek e varv d'ar 26 a viz Kerzu 1952 e Kastell-Paol.

Er skolioù katolik e veze lakaet ar vugale da zeskiñ e vojennoù dre an eñvor, evel ma veze desket Fablennoù Jean de la Fontaine e galleg.

E 2021 ez eus bet embannet ur bladenn gant TES, enni darn eus e vojennoù, asambles gant re all, troet e brezhoneg diwar fablennoù La Fontaine gant meur a aozer ha lennet gant meur a vouezh (Mari Kermareg, Loeiza Beauvir, David ar Gall...)Fablennoù La Fontaine..

Oberennoù
Barzaz ha Soniou evit ar vugale (Presse Libérale, Brest, 1935, nemet bloavezh ebet merket war al levrig) gant barzhonegoù ha kanaouennoù. Adembannet div wech :
Mojennou ha Soniou (Imprimerie Centrale de Bretagne, Rennes, hep bloavezh), adembannadur kresket eus al levr kentañ, graet war-lerc'h an Eil Brezel-bed, ennañ ur rakskrid gant ar chaloni Frañsez Falc'hun. Darn eus ar skridoù a voe implijet gant Radio-Kimerc'h.
Mojennou, Brud Nevez, 1982.
Yann ar paotr mat, e-barzh: Patrice Fourn, A bep seurt gant un istrogell, Nadoz-Vor Embannadurioù, Brest, 2025, pp. 99-103.

Kanaouennoù
Un toullad kanaouennoù zo bet savet gantañUr roll anezho a gaver amañ., war tonioù eus Bro-Skos, Kembre, Kernev-Veur, SUA ; re all kempennet hepken. En o zouez : 
Gwir Vretoned, war ton Seziz Gwengamp, e Barzhaz Breizh, bet brudet bras ;
Marijanig Lagadbran, dastumet ha kempennet gantañ (hep ma oufed resis diwar beseurt danvez), kanet en ur bern skolioù Diwan ;
Mari Vastrouilh, savet gantañ war un ton eus SUA ;
Va zi bihan, diwar ur ganaouenn eus Kembre, bet enrollet gant Eliane Pronost ;
Luskell va bag, diwar ur c'han a Vro-Skos, The Skye boat song ;
Good onions, very cheap, diwar-benn ar Jonied ;
Ar bloaz nevez, diwar un ton eus Kembre ;
 Yannig an difouper neiziou, war don gavotenn an Aven (ha hini ar ganaouenn Matilin an Dall), savet pe gempennet.

 Levrlennadur 
Abeozen : Istor lennegezh vrezhonek an amzer vremañ (Al Liamm).

Pennadoù kar
Al louarn hag ar rezin
Al louarn besk
Ar vran hag al louarn
Mojennoù (1961)

Liammoù diavaez
Oberennoù Paotr Treoure er CRBC Brest

Notennoù 

Rummad:Skrivagnerien vrezhonek
Rummad:Skrivagnerien Breizh
Rummad:Saverien kantikoù
Rummad:Fablennoù
Rummad:Beleien Breizh
Rummad:Ganedigezhioù 1874
Rummad:Marvioù 1953
Rummad:Paotr Treoure